rejauldu/bengali-wikipedia huggingface dataset:
লিবারেশন ’৭১, বাংলাদেশের স্বাধীনতা যুদ্ধের উপর ভিত্তি করে নির্মীত একটি ফার্স্ট পারসন শুটার কম্পিউটার ভিডিও গেম। গেইমটি তৈরিতে কাজ করেছে টিম ’৭১ নামে একটি সেচ্ছাসেবক দল। সামাজিক যোগাযোগের ওয়েবসাইট ফেইসবুকের মাধ্যমে সংগঠিত হয়ে উন্নয়নকারীরা প্রথম গেমটি তৈরির কথা চিন্তা করেন। ২৬ মার্চ ২০১৪ সালে লিবারেশন ’৭১ এর “আলফা সংস্করণ ১.০” আনুষ্ঠানিকভাবে অবমুক্ত করা হয়।  এটি উন্নয়নে “ইউনিটি থ্রিডি” গেইম ইঞ্জিন ব্যবহার করা হয়েছে।  গেইমটির কাহিনী আবর্তিত হয়েছে বাংলাদেশের মুক্তিযুদ্ধের বিভিন্ন ঘটনাকে কেন্দ্র করে। দেশের মুক্তিযুদ্ধের মহান ৭ বীরশ্রেষ্ঠের ৭টি মিশন, রাজারবাগ পুলিশ লাইন প্রতিরোধ, অপারেশন জ্যাকপটসহ ১৬টি গুরুত্বপূর্ণ ঘটনা রয়েছে।  ১৬ ডিসেম্বর ২০১৪ সালে গেমটির পূর্ণ সংস্করণ প্রকাশ করার কথা থাকলেও, ২০২০ অনুসারে গেমটির পূর্ণ সংস্করণ মুক্তি পায়নি ও কয়েক বছর আগে গেমটির সকল উন্নয়ন কার্যক্রম বন্ধ হয়ে গেছে। সিস্টেম প্রয়োজনীয়তা   সিপিউ: ইন্টেল কোর ২ ডুয়ো ১.৮ গিগাহার্জ বা তার বেশি।  র‍্যাম:২ গিগাবাইট বা তার বেশি।  অপারেটিং সিস্টেম: উইন্ডোজ এক্সপি, ভিস্তা, ৭ এবং ৮ ।  গ্রাফিক্স কার্ড: ইন্টেল জিএমএ এক্স৪৫০০ (ইন্টিগ্রেটেড জি ৪১) বা তার বেশি।  তথ্যসূত্র  বহিঃসংযোগ    বিষয়শ্রেণী:ভিডিও গেম বিষয়শ্রেণী:উইন্ডোজ গেম বিষয়শ্রেণী:বাংলাদেশে তৈরি ভিডিও গেম বিষয়শ্রেণী:বাংলাদেশের স্বাধীনতা যুদ্ধভিত্তিক ভিডিও গেম বিষয়শ্রেণী:২০১৪-এর ভিডিও গেম
চিতই পিঠা একটি বাঙালি পিঠা যা বাংলাদেশ এবং  ভারতের  পশ্চিমবঙ্গে খুবই জনপ্রিয়। এই পিঠা দেখতে গোলাকার ও চ্যাপ্টা। গ্রামাঞ্চলে চিতই পিঠার ছাঁচ দেখতে পাওয়া যায়। এটি চিতে পিঠা, ঢাকা পিঠা, চিতুই পিঠা, চিকুই পিঠা ও সরা পিঠা, আসকে পিঠে  চিত্ত পিঠে নামেও পরিচিত। ইতিহাসবিদ্ তপন রায়চৌধুরী চিতই বা আস্কে পিঠার সঙ্গে বিলেতের বিফস্টেকের তুলনা করেছিলেন।   প্রস্তুত প্রণালী  চালের আটা জলে গুলিয়ে গরম তাওয়াতে ভেপে এই পিঠা তৈরি হয়। এই পিঠা গুড় (বিশেষত ঝোলা গুড়) দিয়ে খাওয়া হয়। এটি শুকনো অথবা দুধ ও গুড়ের তৈরি সিরায় ভিজিয়েও খাওয়া হয়। পিঠা তৈরির জন্য আটা ও জলের মিশ্রণ অল্প তাপে মাটির খোলায় ভাজতে হয়।   পরিবেশন প্রক্রিয়া  শৌখিন বাঙালিরা মাংস বিশেষ করে হাঁসের মাংস দিয়ে চিতই পিঠা খেতে ভালোবাসে। আগের রাতে মিষ্টি রস অথবা দুধে ভিজিয়ে রাখা চিতই পিঠা খেতে সুস্বাদু হয়। শীতকালে বাংলাদেশের মৌসুমি পিঠার দোকান গুলোতে বিভিন্ন চিতই পিঠার দেখা মেলে। সন্ধ্যার সময়ে এসব দোকানে পিঠাক্রেতাদের ভিড় দেখা যায়। শীতে সবার কাছে চিতই পিঠার কদর আবার একটু বেশি থাকে। কারণ চিতই পিঠা নানা রকমের ভর্তার সঙ্গে মাখিয়ে খেতে সুস্বাদু লাগে। এসব ভর্তার মধ্যে রয়েছে শুঁটকি, ধনেপাতা, ডালভর্তা, সরিষা ভর্তা ইত্যাদি। পুরান ঢাকায় ডিমচিতই পিঠা বেশ জনপ্রিয়।  চিত্রশালা   তথ্যসূত্র   বিষয়শ্রেণী:কেক বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশের খাদ্য বিষয়শ্রেণী:বাংলাদেশী রন্ধনশৈলী বিষয়শ্রেণী:ভাপায়িত খাবার বিষয়শ্রেণী:চালের গুড়া দিয়ে তৈরি খাবার
নিউজিল্যান্ড জাতীয় মহিলা ক্রিকেট দল ২০১৮ সালের জুলাইয়ে ইংল্যান্ড মহিলা ক্রিকেট দলের সাথে খেলার জন্য ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। মহিলা ওডিআই ম্যাচ গুলো খেলার পূর্বে উভয় দল দক্ষিণ আফ্রিকাকে সাথে নিয়ে একটি ত্রি-দেশীয় সিরিজ খেলে। ইংল্যান্ড মহিলা দল তিন-ম্যাচের সিরিজটি ২-১ এ জয় লাভ করে।  দলীয় সদস্য  হিদার নাইট (অধিঃ)  তামসিন বিউমন্ট  ক্যাথারিন ব্রুন্ট  ক্যাথরিন ক্রস  সোফি একলস্টোন  জর্জিয়া এলুইস  ক্যাটি জর্জ  জেনি গান  অ্যালেক্স হার্টলী  অ্যামি জনস (উইঃ)  লরা মার্শ  নাতালি সিভার  অ্যানিয়া শ্রাবসোল  সারাহ টেইলর (উইঃ)  লরেন উইনফিল্ড  ড্যানিয়েল ওয়াট সুজি বেটস (অধিঃ)  বার্নাডাইন বেজুইডেনহোট  সোফি ডিভাইন  কেট ইব্রাহিম  ম্যাডি গ্রিন  হলি হাডেলস্টন  হেলি জেনসেন  লেই কাস্পারেক  অ্যামেলিয়া কের  কেটি মার্টিন  আনা পিটারসন  হান্নাহ রুয়ে  এমি স্যাটার্দওয়েট  লিয়া টাহুহু  জেস ওয়াটকিন  ডব্লিউওডিআই সিরিজ ১ম ডব্লিউওডিআই  ২য় ডব্লিউওডিআই  ৩য় ডব্লিউওডিআই  তথ্যসূত্র  বহিঃসংযোগ  Series home at ESPN Cricinfo  বিষয়শ্রেণী:২০১৭-২০ আইসিসি নারী চ্যাম্পিয়নশিপ বিষয়শ্রেণী:২০১৮-এ নিউজিল্যান্ডীয় ক্রিকেট বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা New Zealand 20189 England 2018 ক্রিকেট বিষয়শ্রেণী:২০১৮-এ ইংরেজ মহিলাদের ক্রিকেট বিষয়শ্রেণী:২০১৮-এ নারী ক্রিকেট
জর্জ ডাকার (২৭ সেপ্টেম্বর ১৮৭১ - ২৬ সেপ্টেম্বর ১৯৫২) একজন কানাডীয় অপেশাদার ফুটবল খেলোয়াড়, যিনি ১৯০৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন। ডাকারের জন্ম কানাডার অন্টারিওতে। ১৯০৪ সালে তিনি গাল্ট এফসি দলের সদস্য ছিলেন, যেটি ফুটবল টুর্নামেন্টে স্বর্ণপদক জিতেছিল। দুটি ম্যাচই খেলেছেন ডিফেন্ডার হিসেবে।    তথ্যসূত্র   বিষয়শ্রেণী:১৮৭১-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:১৯০৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:১৯০৪ গ্রীষ্মকালীন অলিম্পিকের ফুটবলার বিষয়শ্রেণী:জার্মান বংশোদ্ভূত কানাডীয় ব্যক্তি বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:অন্টারিওর ফুটবলার বিষয়শ্রেণী:কানাডার অলিম্পিক ফুটবলার বিষয়শ্রেণী:অলিম্পিক স্বর্ণপদক বিজয়ী কানাডীয় বিষয়শ্রেণী:কানাডীয় পুরুষ ফুটবলার
নাজিব আমর (জন্ম: ২৫ সেপ্টেম্বর ১৯৭১) পাকিস্তানি বংশোদ্ভূত হংকংয়ের ক্রিকেটার।  ২০০৮ এ শ্রীলঙ্কায় অনুষ্ঠিত এশিয়া কাপে নাজিবের হংকংয়ের হয়ে ওয়ানডেতে আন্তর্জাতিক ক্রিকেটে অভিষেক ঘটে। ২০০৫ সালের মে পর্যন্ত তিনি এশিয়া কাপে হংকংয়ের হয়ে দুটি ওয়ানডে আন্তর্জাতিক ম্যাচ খেলেছেন এবং তার খেলোয়াড়ী ক্যারিয়ারে এই মোটে আর কিছু যুক্ত হওয়ার সম্ভাবনা নেই।  নাজিব একজন বাহাতি অর্থোডক্স স্পিন বোলার এবং নিম্ন-অর্ডারের বাঁহাতি ব্যাটসম্যান। তিনি এর আগে পাকিস্তান স্থানীয় ওয়ানডে প্রতিযোগিতায় জল ও বিদ্যুৎ উন্নয়ন কর্তৃপক্ষের প্রতিনিধিত্ব করেছিলেন।   দল    আন্তর্জাতিক    হংকং (বর্তমান)   পাকিস্তানি স্থানীয়    পানি ও বিদ্যুৎ উন্নয়ন কর্তৃপক্ষ   ক্যারিয়ারের সর্বোচ্চ    এক দিনের আন্তর্জাতিক  ওয়ানডে অভিষেক: বনাম বাংলাদেশ, কলম্বোতে, ২০০৪ এশিয়া কাপ  শেষ ওয়ানডে: বনাম পাকিস্তান, কলম্বোতে, ২০০৪ এশিয়া কাপে   তার ওয়ানডে ব্যাটিং স্কোরটি পাকিস্তানের বিপক্ষে ২০০৪ এশিয়া কাপে কলম্বোতে হয়েছিল  তার সেরা ওয়ানডে বোলিংয়ের পরিসংখ্যানটি ৩৮ রানে ১ উইকেটে বাংলাদেশের বিপক্ষে এসেছিল, কলম্বোতে ২০০৪ এশিয়া কাপে।   বহিঃসংযোগ ও তথ্যসূত্র    নাজিব আমারের ক্রিকইনফো প্লেয়ার প্রোফাইল  হাওস্ট্যাট! নাজিব আমারের পরিসংখ্যানিক প্রোফাইল  বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:হংকং জাতীয় ক্রিকেট দলের অধিনায়ক বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার বিষয়শ্রেণী:হংকংয়ের একদিনের আন্তর্জাতিক ক্রিকেটার বিষয়শ্রেণী:হংকংয়ের ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম
thumb|350px|ক্রাইম কমপ্যানিয়ন বইদুটি  সর্বকালের শীর্ষ ১০০ অপরাধ উপন্যাস হচ্ছে ব্রিটেন-ভিত্তিক ক্রাইম রাইটার্স অ্যাসোসিয়েশন (সিডব্লিউএ) কর্তৃক ১৯৯০ সালে গ্রন্থাকারে প্রকাশিত একটি তালিকা।The Hatchards Crime Companion. 100 Top Crime Novels Selected by the Crime Writers' Association, ed. Susan Moody (London, 1990) (). পাঁচ বছর পরে, মিস্ট্রি রাইটার্স অফ আমেরিকা (এমডব্লিউএ) প্রায় অনুরূপ একটি তালিকা প্রকাশ করে সর্বকালের শীর্ষ ১০০ রহস্য উপন্যাস নামে।দ্য ক্রাউন ক্রাইম কমপ্যানিয়ন। আমেরিকান রহস্যলেখকদের নির্বাচিত সর্বকালের শীর্ষ ১০০ রহস্য উপন্যাস, সংকলক মিকি ফ্রিডম্যান, টীকাকার অটো পেন্জলার (নিউইয়র্ক, ১৯৯৫, ). অনেক বই দুটি তালিকাতেই স্থান পেয়েছে।The Crown Crime Companion "The Top 100 Mystery Novels of All Time Selected by the Mystery Writers of America", annotated by Otto Penzler and compiled by Mickey Friedman New York, (1995)   সিডব্লিউএ প্রকাশিত তালিকার প্রথম তিনটি বই ছিল জোসেফিন টের দ্য ডটার অফ টাইম (১৯৫১), রেমন্ড চ্যান্ডলারের দ্য বিগ স্লিপ (১৯৩৯) এবং জন ল্য কারের দ্য স্পাই হু কেম ইন ফ্রম দ্য কোল্ড (১৯৬৩)।  আর ১৯৯৫ সালে এম.ডব্লিউ.এ. প্রকাশিত তালিকার প্রথম তিনটি বই ছিল আর্থার কোনান ডয়েলের দ্য কমপ্লিট শার্লক হোমস (১৮৮৭–১৯২৭), ড্যাশিয়েল হ্যামেটের দ্য মাল্টিজ ফ্যালকন (১৯৩০) এবং এডগার অ্যালান পোর টেলস অফ মিস্ট্রি অ্যান্ড ইমাজিনেশন (১৮৫২)।  তথ্যসূত্র   আরো দেখুন   আসক্তি বই - সেরা ৪০০ অপরাধ কথাসাহিত্য উপন্যাস  বিষয়শ্রেণী:১৯৯০-এর বই বিষয়শ্রেণী:১৯৯০-এ প্রতিষ্ঠিত পুরস্কার   বিষয়শ্রেণী:শীর্ষ বইয়ের তালিকা বিষয়শ্রেণী:উপন্যাসের তালিকা বিষয়শ্রেণী:বই সম্পর্কে বই বিষয়শ্রেণী:অপরাধ লেখক অ্যাসোসিয়েশান পুরস্কার
রুবি নুর (১৯৪৫-২০০৮) ছিলেন একজন বাঙালি রাজনীতিবিদ, যিনি  পশ্চিমবঙ্গ বিধানসভায় চারবার বিধায়ক হিসেবে নির্বাচিত হয়েছিলেন। তিনি ভারতের সাবেক রেলমন্ত্রী আবু বারকাত আতাউর গণী খান চৌধুরীর ছোট বোন ও মালদা উত্তর লোকসভা কেন্দ্র থেকে নির্বাচিত সংসদ সদস্য মৌসম নুরের মা।  প্রারম্ভিক জীবন রুবি নুর ১৯৪৫ সালে জন্মগ্রহণ করেছিলেন। মালদার প্রাথমিক বিদ্যালয়ে পড়াশোনা শেষ করার পর ১৯৬৪ সালে কলকাতার শ্রী শিক্ষায়তন বিদ্যালয় থেকে ম্যাট্রিকুলেশন পাস করেন।  কলেজে পড়াকালীন সময়ে কলকাতার বেক বাগানেত সৈয়দ মোহাম্মদ নুরের সাথে বিবাহবন্ধনে আবদ্ধ হন তিনি। তার স্বামী কানাডায় কাজ করতেন এবং রুবি নুর তার সাথে কানাডায় গিয়েছিলেন। ১৯৭২ সালে তারা কলকাতায় ফিরে আসেন।  রাজনৈতিক জীবন রুবি নুর ১৯৯১ সালে ৪৬ বছর বয়সে রাজনীতিতে প্রবেশ করেন। তার বড় ভাই আবু বারকাত আতাউর গণী খান চৌধুরীর হাত ধরে তিনি রাজনীতিতে প্রবেশ করেছিলেন। তিনি ১৯৯১ সালে সুজাপুর বিধানসভা কেন্দ্র থেকে প্রতিদ্বন্দ্বিতা করেন এবং বিজয়ী হন। এছাড়াও তিনি ১৯৯৬, ২০০১ ও ২০০৬ সালেও বিজয়ী হয়েছিলেন।   ২০০১ সালে তিনি মালদা জেলা কংগ্রেসের সভাপতি নিযুক্ত হন। মৃত্যুর পূর্বপর্যন্ত তিনি ঐ পদে বহাল ছিলেন।   মৃত্যু ২০০৮ সালের ১০ জুলাই তিনি মৃত্যুবরণ করেন। রুবি নুর ফুসফুসের ক্যান্সারে ভুগছিলেন। তার মৃত্যুর পর তার মরদেহকে সম্মান জানানোর জন্য পশ্চিমবঙ্গ বিধানসভায় নিয়ে যাওয়া হয়েছিল।  তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:২০০৮-এ মৃত্যু বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:মালদহ জেলার ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি
মেকআপ সেক্স, যৌন সঙ্গমের জন্য একটি অনানুষ্ঠানিক শব্দ যা অন্তরঙ্গ ব্যক্তিগত সম্পর্কের দ্বন্দ্বের পরে সংঘটিত হতে পারে। এই দ্বন্দ্বগুলি ছোটখাটো যুক্তিতর্ক থেকে শুরু করে সম্পর্কের ব্রেকআপ পর্যন্ত হতে পারে। এই পরিস্থিতিতে সেক্স আরো সন্তোষজনক এবং অতিরিক্ত বিনিয়োগ হিসাবে মানসিকভাবে তাৎপর্যপূর্ণ হয়ে উঠতে পারে। এটি কখনও কখনও দ্বন্দের পর আত্মশুদ্ধির অভিজ্ঞতা অনুসরণ করে কারও সঙ্গীর সাথে পুনর্মিলন এবং সঙ্গীকে পুনঃ আবিষ্কারের শারীরিক বহিঃপ্রকাশ হিসাবে ধারণা করা হয় এবং অন্তর্নিহিত বিরোধগুলি সমাধান করে।  মেকআপ সেক্সকে রোমান্টিক দ্বন্দ্ব থেকে উদ্ভূত যৌন আকাঙ্ক্ষা বৃদ্ধির জন্য দায়ী করা হয়। সম্পর্কের মধ্যে বিরোধের পরে, উত্তেজনার হস্তান্তর ঘটতে পারে যা ক্ষোভকে উত্তেজনায় স্থানান্তর করে। বিশেষজ্ঞরা মেকআপ সেক্সের দৃষ্টিভঙ্গির সাথে একমত নন, কেউ কেউ বিশ্বাস করেন যে, মেকআপ সেক্স অসুস্থ কারণ এটি "লড়াই, নাটক এবং সাধারণত খারাপ আচরণের" পুরস্কার স্বরুপ। যৌন বিশেষজ্ঞ এবং টেলিভিশন ব্যক্তিত্ব জেসিকা ও'রেলি মেকআপ সেক্সকে ইতিবাচক হিসাবে বর্ণনা করেছেন, কারন এটি বিরোধ নিষ্পত্তি করে যা কেবল যৌনতার মাধ্যমেই সমাধান করা যায়। মেকআপ সেক্স আরও তীব্র হতে পারে, কারণ এটি অন্তর্নিহিত সংবেদনগুলি অবমুক্ত করতে সহায়তা করে।   তথ্যসূত্র   বিষয়শ্রেণী:মানব যৌনতা
হাইপারটেক্সট (Hypertext) হলো এমন একটি টেক্সট সিস্টেম যেখানে পাঠ্য উপাদানগুলোর সাথে অন্যান্য তথ্য বা ডকুমেন্টের লিঙ্ক থাকে। এই লিঙ্কগুলো ব্যবহার করে পাঠক সহজেই এক অংশ থেকে অন্য অংশে চলে যেতে পারে। এটি সাধারণত ইন্টারনেট এবং ওয়েবসাইটে ব্যবহৃত হয়।   সংজ্ঞা  হাইপারটেক্সট একটি প্রকারের টেক্সট যা অন্য টেক্সটের সাথে সংযুক্ত থাকে, সাধারণত হাইপারলিঙ্ক এর মাধ্যমে। ব্যবহারকারী কোনো নির্দিষ্ট শব্দ বা বাক্যে ক্লিক করলে তাকে একটি নতুন পৃষ্ঠায় নিয়ে যায়, যেখানে সম্পর্কিত তথ্য থাকে।   ইতিহাস  হাইপারটেক্সট ধারণাটি সর্বপ্রথম প্রস্তাব করেন টেড নেলসন ১৯৬৫ সালে। পরে ১৯৮৯ সালে টিম বার্নার্স-লি এই ধারণাকে ভিত্তি করে ওয়ার্ল্ড ওয়াইড ওয়েব (WWW) তৈরি করেন, যেখানে হাইপারটেক্সট মূল ভিত্তি হিসেবে কাজ করে।   প্রকারভেদ  হাইপারটেক্সট সাধারণত দুই প্রকার:  লাইনিয়ার হাইপারটেক্সট – যেখানে সংযুক্তি নির্দিষ্ট ধারায় থাকে।  নন-লাইনিয়ার হাইপারটেক্সট – যেখানে ব্যবহারকারী বিভিন্ন দিক থেকে তথ্য দেখতে পারে।   ব্যবহার   ওয়েবসাইটে নেভিগেশন  অনলাইন ডকুমেন্টেশন  ইলেকট্রনিক বই (eBook)  মাল্টিমিডিয়া উপস্থাপনা   সম্পর্কিত ধারণা   হাইপারলিঙ্ক  ওয়ার্ল্ড ওয়াইড ওয়েব  HTML   তথ্যসূত্র    বহিঃসংযোগ   Hypertext – ইংরেজি উইকিপিডিয়া  W3C – History of the Web  বিষয়শ্রেণী:তথ্য প্রযুক্তি বিষয়শ্রেণী:ওয়েব উন্নয়ন বিষয়শ্রেণী:ইন্টারনেট
লিসা উনরু (, জন্ম: ১২ এপ্রিল ১৯৮৮) হলেন একজন জার্মান বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে জার্মানির প্রতিনিধিত্ব করেছেন এবং নারীদের দলগত প্রতিযোগিতায় ব্রোঞ্জ পদক জয়লাভ করেছেন।  তথ্যসূত্র  বহিঃসংযোগ    বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:অলিম্পিক রৌপ্যপদক বিজয়ী জার্মান বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:জার্মানির অলিম্পিক তীরন্দাজ বিষয়শ্রেণী:জার্মান নারী তীরন্দাজ বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের প্রতিযোগী বিষয়শ্রেণী:২০১৯ ইউরোপিয়ান গেমসের তীরন্দাজ বিষয়শ্রেণী:২০১৬ গ্রীষ্মকালীন অলিম্পিকের প্রতিযোগী বিষয়শ্রেণী:২০১৫ ইউরোপিয়ান গেমসের তীরন্দাজ বিষয়শ্রেণী:অলিম্পিক ব্রোঞ্জপদক বিজয়ী জার্মান
দ্বারকা সেক্টর ১৪ দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১৪-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। এটি দিল্লির জাতীয় আইন বিশ্ববিদ্যালয় ও গুরু গোবিন্দ সিং ইন্দ্রপ্রস্থ বিশ্ববিদ্যালয়-এর নিকটতম স্টেশন। এখানে পাঞ্জাব ন্যাশনাল ব্যাংক ও কানাড়া ব্যাংকের এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য স্টেশন →নয়ডা ইলেকট্রনিক সিটি বা বৈশালী পরবর্তী স্টেশন দ্বারকা-এ যাওয়ার জন্য এর পরবর্তী স্টেশনে গাড়ী বদল করুন।পশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন দ্বারকা সেক্টর ১৩পার্শ্ব প্ল্যাটফর্ম নং- ১, দরজা বাম দিকে খুলবে এল২ সংযোগ নিকটবর্তী বাস স্টপগুলি থেকে দিল্লি পরিবহন নিগমের ওএলই-১২০, আরএল-৭৫ বাস পরিষেবা উপলব্ধ।  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৬-এ দিল্লিতে প্রতিষ্ঠিত বিষয়শ্রেণী:২০০৬-এ চালু রেলওয়ে স্টেশন
ঢাকা-২৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি ঢাকা জেলায় অবস্থিত জাতীয় সংসদের আসন ছিল।   সীমানা    ইতিহাস  ঢাকা-২৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোসলেহ্ উদ্দিন আহমেদবাংলাদেশ আওয়ামীলীগ১৯৭৯আহমেদুল কবিরস্বতন্ত্রআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ঢাকা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
থাম্ব|অমিতাভ দাশগুপ্ত অমিতাভ দাশগুপ্ত ( ২৫ নভেম্বর, ১৯৩৫ — ৩০ নভেম্বর ২০০৭) একজন বাঙালি কবি।   প্রারম্ভিক জীবন   তিনি অবিভক্ত বাংলার ফরিদপুরে জন্মগ্রহণ করেন। ফরিদপুরের ঈশান স্কুলে তাঁর শিক্ষা জীবন শুরু। ১৯৪৪ সালে তিনি কলকাতার টাউন স্কুলে ভর্তি হন ও ১৯৫৩ সালে তিনি স্কটিশ চার্চ কলেজ থেকে আই.এ. পাশ করেন। সিটি কলেজ থেকে শিক্ষা সম্পন্ন করার পরে তিনি রামকৃষ্ণ মিশন বিদ্যালয়ে শিক্ষক হিসাবে কাজে যোগ দেন। ১৯৫৭ সালে তিনি কলকাতা বিশ্ববিদ্যালয় থেকে এম.এ. পাশ করেন। তিনি জলপাইগুড়িতে আনন্দচন্দ্র কলেজে অধ্যাপনাও করেছেন। জলপাইগুড়ি জেলার ময়নাগুড়ি উচ্চ বিদ্যালয়ের প্রধান শিক্ষক পদেও তিনি নিযুক্ত ছিলেন বহুদিন।   সাহিত্য  অমিতাভ দাশগুপ্ত বামপন্থী রাজনীতি করতেন। ভারতের কমিউনিস্ট পার্টির সদস্যপদ গ্রহণ করেন তিনি এবং কিছুদিন জেলে কাটে তার। দেশ পত্রিকায় তাঁর কবিতা সর্বপ্রথম ছাপা হইয়েছিল। কমিউনিস্ট পার্টির মুখপত্র কালান্তর পত্রিকার সম্পাদক মণ্ডলীতে ছিলেন। ১৯৮৬ সালে তিনি পরিচয় পত্রিকার সম্পাদক হন। কাব্য রচনার জন্যে নক্ষত্র পুরস্কার এবং প্রসাদ পুরস্কারে সম্মানিত হন। ১৯৮৯ সালে ইন্দো সোভিয়েত কবি সম্মেলনে প্রতিনিধিস্বরূপ রাশিয়া যান অমিতাভ দাশগুপ্ত। ১৯৯৯ সালে তার আমার নীরবতা আমার ভাষা কাব্যগ্রন্থের জন্য পশ্চিমবঙ্গের রবীন্দ্র পুরস্কার প্রাপ্ত হন।   প্রকাশিত গ্রন্থ   ছিল উদাসীন পর্যটন (কবিতা)  ও উজ্জ্বল ফোয়ারার আনন্দ (কবিতা)  এত যে পাতাল খুঁড়ছি (কবিতা)  এসো রাত্রি, এসো হোম (কবিতা)  একশো প্রেমের কবিতা (কাব্যসংকলন)  আমার নীরবতা আমার ভাষা (কাব্যসংকলন)  অমিতাভ দাশগুপ্ত শ্রেষ্ঠ কবিতা (কাব্যসংকলন)  ছিন্নপত্র নয়, ছেঁড়াপাতা (কবিতা)  লোরকার শ্রেষ্ঠ কবিতা (অনুবাদ কবিতা)  ভাল আছ কলকাতা (ফিচার)   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:বাংলা ভাষার কবি বিষয়শ্রেণী:বাঙালি কবি বিষয়শ্রেণী:রবীন্দ্র পুরস্কার বিজয়ী বিষয়শ্রেণী:২০০৭-এ মৃত্যু বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি লেখক
জন জোসেফ জোন্স (৮ ডিসেম্বর ১৮৭৩ - ২১ নভেম্বর ১৯৪১), ছিলেন লেবার পার্টির সংসদ সদস্য (এমপি)।  টিপ্পেরারির নেনাঘে জন্মগ্রহণকারী জোন্স লন্ডনে চলে আসেন যেখানে তিনি একজন নির্মাতা শ্রমিক হিসেবে কাজ করতেন। তিনি সোশ্যাল ডেমোক্রেটিক ফেডারেশনে (SDF) যোগদান করেন এবং ১৯০৪ সালে ওয়েস্ট হ্যাম কাউন্সিলে নির্বাচিত হন।Michael Stenton and Stephen Lees, Who's Who of British MPs: Volume III  ১৯০৬ সালের সাধারণ নির্বাচনে জোন্স ক্যাম্বর্নের হয়ে ব্যর্থ হন। ১৯১১ সালে তিনি জাতীয় সাধারণ শ্রমিক ইউনিয়নের একজন ট্রেড ইউনিয়ন সংগঠক হন।   ১৯১৪ সালের পপলার উপনির্বাচনে জোন্স ব্রিটিশ সোশ্যালিস্ট পার্টি (বিএসপি)-এর হয়ে - এসডিএফ-এর উত্তরসূরি - প্রতিদ্বন্দ্বিতা করে ব্যর্থ হন।  প্রথম বিশ্বযুদ্ধের সমর্থক হিসেবে, তিনি বিএসপি থেকে বিভক্ত জাতীয় সমাজতান্ত্রিক দলে যোগদান করেন, যা শীঘ্রই লেবার পার্টির সাথে যুক্ত হয়।   কুপন নির্বাচনে তিনি সিলভারটাউনে একজন আনুষ্ঠানিক লেবার প্রার্থীর বিরুদ্ধে দাঁড়ান - যিনি আনুষ্ঠানিক প্রার্থী ছিলেন  স্বতন্ত্র শ্রমিক দলের একজন যুদ্ধবিরোধী সমর্থক।   তিনি নির্বাচিত বেশ কয়েকজন জাতীয় সমাজতান্ত্রিক দলের প্রার্থীর একজন হয়ে ওঠেন, কিন্তু একমাত্র তিনিই লেবার পার্টির পরিবর্তে দলের পক্ষে দাঁড়িয়েছিলেন। তা সত্ত্বেও তিনি ১৯১৯ সালে লেবার পার্টির হুইপ গ্রহণ করেন।   টাইম ম্যাগাজিন জোন্সকে "হাউস অফ কমন্সের সবচেয়ে মজাদার মানুষ" হিসেবে বর্ণনা করেছে। ১৯৪০ সালের ফেব্রুয়ারিতে পদত্যাগ না করা পর্যন্ত তিনি প্রতিটি নির্বাচনে তার আসন ধরে রেখেছিলেন। পরের বছর তিনি মারা যান।[ তথ্যসূত্র প্রয়োজন ]  তিনি একজন প্রখর ফুটবল এবং ক্রিকেট ভক্ত ছিলেন এবং তার আত্মজীবনীর নাম ছিল "মাই লাইভলি লাইফ"।Who's Who 1938   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:যুক্তরাজ্যের সংসদ সদস্য ১৯১৮-১৯২২ বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ব্রিটিশ ট্রেড ইউনিয়ন কর্মী বিষয়শ্রেণী:১৯৪১-এ মৃত্যু বিষয়শ্রেণী:১৮৭৩-এ জন্ম বিষয়শ্রেণী:কাউন্টি টিপেরারির রাজনীতিবিদ বিষয়শ্রেণী:সামাজিক গণতান্ত্রিক সংঘের সদস্য বিষয়শ্রেণী:ব্রিটিশ সমাজতন্ত্রী দলের সদস্য
thumb|200px|হাইপেশিয়া (কল্পিত চিত্র)  এটি উল্লেখযোগ্য মহিলা গণিতজ্ঞদের একটি তালিকা। এঁদের অনেকেই গণিতে উল্লেখযোগ্য অবদান রেখেছেন।  যদিও দ্বিতীয় বিশ্বযুদ্ধের পর থেকে বেশি মহিলাদের গণিত প্রবেশ ঘটেছে, তবুও গণিতজ্ঞদের বেশির ভাগ পুরুষ। নারী এখনও গণিতক্ষেত্র এবং পদার্থবিদ্যার মত বিজ্ঞানের পার্শ্ববর্তী শাখাগুলিতে লক্ষণীয়ভাবে কিছুটা সংখ্যালঘু। এএমএস (AMS) এবং অন্যান্য গাণিতিক সমাজের দ্বারা প্রদত্ত বেশ কিছু পুরস্কারের লক্ষ্য হল এই পরিস্থিতির পরিবর্তন।  বিশিষ্ট মহিলা গণিতজ্ঞেরা হলেন:  __NOTOC__   অ   অ্যানি ডেল বিডল অ্যাণ্ড্রয়ূস (১৮৮৫–১৯৪০)  অ্যাডা লাভলেস (১৮১৫–১৮৫২)   আ    ই    ঈ  thumb|right|ইংগ্রিড ডাওবেচিস তাঁর ডাওবেচিস ওয়েভলেটস এর জন্য পরিচিত হয়েছেন   উ   উইনিফার্ড আস্প্রে (১৯১৭–২০০৭)   ঋ    এ    ঐ    ও    ঔ    ক  thumb|right|সোফিয়া কোভালেভসকা তাঁর আংশিক পার্থক্যমুলক সমীকরণ-এ অবদানের জন্য পরিচিত হন   খ    গ   গ্রেস আলেলে-উইলিয়ামস (১৯৩২–?)  গ্রেস হপার (১৯০৬–১৯৯২)   ঘ    ঙ    চ    ছ    জ    ঝ    ঞ    ট   টাটিয়ানা আফনাজিয়েভা (১৮৭৬–১৯৬৪)   ঠ    ড    ঢ    ণ    ত    থ    দ    ধ    ন    প    ফ   ফ্লোরেন্স নাইটিঙ্গেল (১৮২০–১৯১০)   ব    ভ    ম   মারি ক্যুরি (১৮৬৭–১৯৩৪)  মারিয়া গাইতানা আগনাশিয়া (১৭১৮–১৭৯৯)   য    র    ল    শ    ষ    স    হ   হাইপেশিয়া (মৃত্যু ৪১৫)  হের্থা মার্কস আইরটোন (১৮৫৪–১৯২৩)   আরও দেখুন   Women in science  List of female scientists  Noether Lecturer  Women in computing   তথ্যসূত্র    বহিঃসংযোগ   Chronological Index of Women Mathematicians  Alphabetical Index of Women Mathematicians  Association for Women in Mathematics  List of Noether Lecture subjects  বিষয়শ্রেণী:নারী গণিতবিদ বিষয়শ্রেণী:পেশা অনুযায়ী নারীদের তালিকা
মহারাণী সুচারু দেবী (বা সুচারু দেবী ) ৯ই অক্টোবর ১৮৭৪ - ১৪ই ডিসেম্বর ১৯৫৯) ছিলেন ভারতের ময়ূরভঞ্জ রাজ্যের মহারাণী।   প্রাথমিক জীবন  সুচারু দেবী বাঙালি হিন্দু পরিবারে জন্মগ্রহণ করেন। তিনি ছিলেন কলকাতার ব্রাহ্মসমাজ সংস্কারক মহর্ষি কেশব চন্দ্র সেনের কন্যা। তিনি ১৯০৪ সালে ময়ূরভঞ্জ রাজ্যের মহারাজা  শ্রীরাম চন্দ্র ভঞ্জ দেও (১৮৭১ - ১৯১২) কে বিয়ে করেন। মহারাজার প্রথম স্ত্রীর মৃত্যুর পর, এটি ছিল তাঁর দ্বিতীয় বিয়ে। মহারাজা এবং সুচারু দেবীর তিনটি সন্তান ছিল,- একটি পুত্র এবং দুই কন্যা। তাঁদের একমাত্র পুত্র, মহারাজ কুমার ধ্রুবেন্দ্র ভঞ্জ দেও (১৯০৮ - ১৯৪৫), ছিলেন একজন রয়্যাল এয়ার ফোর্সের পাইলট, যিনি দ্বিতীয় বিশ্বযুদ্ধের সময় যুদ্ধরত অবস্থায় মারা গিয়েছিলেন। সুচারু দেবী তাঁর জীবনের একটি বড় অংশ ময়ূরভঞ্জ প্রাসাদে কাটিয়েছেন, এই প্রাসাদটি ছিল ময়ূরভঞ্জ রাজ্যের শাসকদের রাজকীয় বাসভবন। তাঁর স্বামী, ময়ূরভঞ্জের মহারাজা শিলং- পর্বতে একটি শৈলাবাস তৈরি করেছিলেন, যেখানে তিনি গ্রীষ্মকালে সময় কাটাতেন। রবীন্দ্রনাথ ঠাকুর কয়েকবার অতিথি হিসাবে সেখানে গিয়েছিলেন। বাড়িটি ময়ূরভঞ্জ প্রাসাদ হিসেবে জনপ্রিয়। এই বাড়িটি এখন উত্তর-পূর্ব পার্বত্য বিশ্ববিদ্যালয়ের (এনইএইচইউ) ক্যাম্পাসের একটি অংশ।  তিনি এবং তাঁর বোন, কোচবিহারের মহারানী, সুনীতি দেবী, তাঁদের মার্জিত পোশাক পরিচ্ছদের জন্য বিখ্যাত ছিলেন।   কাজ  সুচারু দেবী এবং তাঁর বোন সুনীতি দেবী ১৯০৮ সালে দার্জিলিং -এ মহারানী গার্লস হাই স্কুল প্রতিষ্ঠা করেন। মহারানি সুচারু দেবী ১৯৩১ সালে বেঙ্গল উইমেনস এডুকেশন লীগের সভাপতি নির্বাচিত হন। ১৯৩২ সালে তাঁর বোন সুনীতি দেবীর আকস্মিক মৃত্যুর পর, তিনি অল বেঙ্গল উইমেনস ইউনিয়নের সভাপতি নির্বাচিত হন। কলকাতায় তিনি তাঁর সমসাময়িক চারুলতা মুখার্জি, সরোজ নলিনী দত্ত, টি আর নেলি এবং তাঁর বড় বোন কোচবিহারের মহারানী সুনীতি দেবীর মতো একজন নারী অধিকার কর্মী হিসেবে পরিচিত ছিলেন।  তিনি ১৯৫৯ সালে মারা যান।   তথ্যসূত্র   বিষয়শ্রেণী:ভারতীয় সংস্কারক বিষয়শ্রেণী:ভারতীয় শিক্ষাবিদ বিষয়শ্রেণী:১৯শ শতাব্দীর ভারতীয় শিক্ষাবিদ বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:পশ্চিমবঙ্গের সমাজকর্মী বিষয়শ্রেণী:ভারতীয় সমাজকর্মী বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:১৯শ শতাব্দীর ভারতীয় শিক্ষা তাত্ত্বিক বিষয়শ্রেণী:ভারতীয় জনহিতৈষী বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা বিষয়শ্রেণী:ব্রাহ্ম বিষয়শ্রেণী:ভারতীয় নারীবাদী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় সক্রিয়কর্মী বিষয়শ্রেণী:ভারতীয় নারী অধিকারকর্মী বিষয়শ্রেণী:কলকাতার ব্যক্তি বিষয়শ্রেণী:ওড়িশার ইতিহাস বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:বাঙালি হিন্দু বিষয়শ্রেণী:১৯৬১-এ মৃত্যু বিষয়শ্রেণী:১৮৭৪-এ জন্ম বিষয়শ্রেণী:ভারতীয় রাজকীয় নারী বিষয়শ্রেণী:১৯শ শতাব্দীর ভারতীয় নারী শিক্ষাবিদ
সের্হিও রেগিলন রদ্রিগেজ (জন্ম: ১৬ ডিসেম্বর ১৯৯৬) হলেন একজন স্পেনীয় ফুটবলার, যিনি বর্তমানে প্রিমিয়ার লিগ ক্লাব টটেনহ্যাম হটস্পারের হয়ে একজন রক্ষণভাগের খেলোয়াড় হিসেবে খেলেন।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:ইউনিয়ন দেপোর্তিভা লোগ্রোনিয়েসের খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:১৯৯৬-এ জন্ম বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ব্রেন্টফোর্ড ফুটবল ক্লাবের খেলোয়াড় বিষয়শ্রেণী:মাদ্রিদের ফুটবলার